Extreu les principals categories de què parla el text següent:
Si comparem la proposta pressupostària del Departament d'Educació per al 2022 amb el realment executat el 2021, el creixement o l'increment és absolutament escàs. Per tant, pensem que el Govern hauria de ser més prudent quan utilitza el terme «expansiu». Però, d'altra banda, el que també és una evidència és que aquest pressupost proposat pel Govern al Departament d'Educació segueix incrementant aquesta tendència a la transferència de recursos públics a gestors privats, mitjançant la concertació escolar o mitjançant la subcontractació de la prestació de molts serveis en l'entorn escolar. Malgrat tot, malgrat això, sens dubte, hem de valorar alguns aspectes positius de la proposta que ens fa el Govern pel que fa al pressupost d'educació. No podem passar per alt la pretensió de la gratuïtat a P2, davant de la qual ens hem de preguntar què passarà amb l'objectiu absolutament necessari i imprescindible de la gratuïtat de 0 a 3 anys, una qüestió fonamental, no només des del punt de vista de la lluita contra la segregació escolar, sinó des del punt de vista també de la igualtat d'oportunitats a nivell social. I també hem de posar en valor, sens dubte, la baixada de ràtios a P3 i a primària, però no podem menystenir el repte fonamental i també inajornable de la baixada de ràtios a una secundària absolutament saturada i absolutament desbordada. Bé, pel que fa als aspectes negatius, i que també expliquen el nostre posicionament, hem d'assenyalar que aquesta proposta pressupostària sosté continua mantenint i sostenint, com hem dit, alts nivells de concertació en relació al que són les places de titularitat pública, la qual cosa, malauradament, garanteix la reproducció de la segregació escolar i de les desigualtats. Manté encara vius els concerts amb escoles elitistes amb una transferència molt important de recursos públics a centres educatius de naturalesa i de vocació elitista i, d'altra banda, no eliminen, no es proposen eliminar les quotes irregulars cobrades en els centres concertats. És un pressupost, ja s'ha dit, que es manté molt lluny del sis per cent que es proposa la LEC, però que continua molt lluny del que és la mitjana europea, i això és molt greu, que avui per avui se situa per sobre del quatre per cent.
Govern : govern, Departament d'Educació : govern